pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"ปนัดดา" บรรยายที่ รร.บดินทรเดชาฯ
วันจันทร์ที่ 20 กุมภาพันธ์ 2560
"ปนัดดา" บรรยายที่ รร.บดินทรเดชาฯ
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดนิทรรศการ "พลวัตการศึกษา บดินทรเดชา 4.0" และบรรยายพิเศษแก่นักเรียน ครู ผู้บริหาร โรงเรียนบดินทรเดชา (สิงห์ สิงหเสนี) สังกัดสํานักงานเขตพื้นที่การศึกษามัธยมศึกษา เขต 2
ม.ล.ปนัดดา ดิศกุลกล่าวตอนหนึ่งว่า ต้องการเน้นย้ําให้นักเรียน ซึ่งเปรียบเสมือนลูก ๆ หลาน ๆ มีความภาคภูมิใจในความเป็นไทย ดํารงไว้ซึ่งความกตัญญูกตเวทีกับพ่อแม่ ครูอาจารย์ และบรรพบุรุษ ซึ่งเสียสละเพื่อรักษาแผ่นดินให้เราอยู่มาตราบจนทุกวันนี้ มีความอ่อนน้อมถ่อมตนตามเอกลักษณ์ของชาติเช่น พูดจาด้วยความสุภาพ อ่อนน้อม ถ่อมตนดังเช่นพิธีกรนักเรียน2คนของโรงเรียนที่พูดจาได้ไพเราะงดงามมากอีกประการที่สําคัญที่สุดของคนไทย คือ การสืบสานพระราชปณิธานของพระบาทสมเด็จพระปรมินทรมหาภูมิพลอดุลยเดช (รัชกาลที่ 9) และสมเด็จพระเจ้าอยู่หัวมหาวชิราลงกรณ บดินทรเทพยวรางกูร (รัชกาลที่ 10)
นอกจากนี้ หากกล่าวถึงกระแสการเปลี่ยนแปลงของประเทศไทยที่ก้าวไปสู่ไทยแลนด์4.0ที่มีการขับเคลื่อนด้วยนวัตกรรมสิ่งสําคัญคือ การพัฒนาโครงสร้างเศรษฐกิจ สังคม อุตสาหกรรม ตามแนวคิดปรัชญาเศรษฐกิจพอเพียง อันจะนําไปสู่การเป็นประเทศที่มั่นคง มั่งคั่ง ยั่งยืนในอนาคต แต่ขณะนี้บ้านเมืองเรายังคงมีปัญหาเรื่อง"ธรรมาภิบาล"จึงได้เน้นย้ํากับนักเรียนนักศึกษา ครูบาอาจารย์มาโดยตลอดว่า"การทุจริตคอร์รัปชัน"เป็นปัญหาสําคัญยิ่งที่เราจะต้องช่วยกันใช้"ความซื่อสัตย์สุจริตสร้างชาติ"
สิ่งสําคัญที่กระทรวงศึกษาธิการให้ความสําคัญในเวลานี้ จึงต้องการปลูกฝังให้เยาวชนเป็นผู้ที่มีคุณธรรมจริยธรรม โดยได้มีแนวทางการดําเนินงานที่สําคัญ คือ "โครงการโรงเรียนคุณธรรม"เพื่อให้นักเรียน ครู ผู้บริหาร และบุคลากรทางการศึกษา ได้ตระหนักรู้ เข้าใจ และมีกระบวนการคิดอย่างมีเหตุผล ซึมซับคุณค่าแห่งคุณธรรมความดีอย่างเป็นธรรมชาติ สร้างความรู้สึกผิดชอบชั่วดี ภูมิใจในการทําความดี ตลอดจนสร้างเครือข่ายชุมชนองค์กรแห่งคุณธรรม
สําหรับโรงเรียนบดินทรเดชาฯ เห็นว่าเป็นโรงเรียนที่มีคุณธรรมโดยธรรมชาติอยู่แล้วและเชื่อว่าผลการดําเนินงานตามตัวชี้วัดสูงเกินมาตรฐานที่กําหนดไว้ในโครงการโรงเรียนคุณธรรม ซึ่งกระทรวงศึกษาธิการโดยสํานักงานคณะกรรมการการศึกษาขั้นพื้นฐาน (สพฐ.) และสํานักงานเลขาธิการสภาการศึกษา(สกศ.) จะได้เร่งรัดผลักดันขยายโรงเรียนคุณธรรมให้ไปถึงเป้าหมายที่วางไว้ คือ การขยายโรงเรียนคุณธรรมให้ครบทั้ง 76 จังหวัด และกรุงเทพมหานครโดยเริ่มตั้งแต่ระดับประถมศึกษา-มัธยมศึกษา จึงฝากผู้อํานวยการโรงเรียน ครู และลูกหลานทุกคนให้ช่วยกันสร้างความสําเร็จของโรงเรียนคุณธรรมให้เกิดขึ้น เพราะความสําเร็จจะเกิดขึ้นไม่ได้ หากปรบมือข้างเดียว
ม.ล.ปนัดดา ดิศกุล กล่าวให้ข้อคิดเกี่ยวกับ "จารีตประเพณี" ด้วยว่า เป็นระเบียบแบบแผนหรือแนวทางการประพฤติปฏิบัติที่สืบทอดกันมาช้านานจนเป็นที่ยอมรับของคนในสังคม ซึ่งจารีตประเพณีเปรียบเสมือนเป็น "กฎระเบียบซึ่งเกิดขึ้นจากหัวใจ"
รัฐบาลไทย-ข่าวทำเนียบรัฐบาล-ทส. ร่วมกับเทสโก้โลตัสจัดกิจกรรมรณรงค์ “ทำความดีด้วยหัวใจ ลดรับ ลดให้ ลดใช้ถุงพลาสติก” เชิญชวนใช้ถุงผ้า
วันพุธที่ 21 พฤศจิกายน 2561
ทส. ร่วมกับเทสโก้โลตัสจัดกิจกรรมรณรงค์ “ทําความดีด้วยหัวใจ ลดรับ ลดให้ ลดใช้ถุงพลาสติก” เชิญชวนใช้ถุงผ้า
กระทรวงทรัพยากรธรรมชาติและสิ่งแวดล้อม โดย กรมส่งเสริมคุณภาพสิ่งแวดล้อม ร่วมกับห้างสรรพสินค้าเทสโก้โลตัส สาขาบางกรวย – ไทรน้อย จังหวัดนนทบุรี จัดกิจกรรมรณรงค์ประชาสัมพันธ์ “ทําความดีด้วยหัวใจ ลดรับ ลดให้ ลดใช้ถุงพลาสติก” และกิจกรรม “รับบริจาคถุงผ้าใส่ย
ทส. ร่วมกับเทสโก้โลตัสจัดกิจกรรมรณรงค์“ทําความดีด้วยหัวใจ ลดรับ ลดให้ ลดใช้ถุงพลาสติก”เชิญชวนใช้ถุงผ้า
กระทรวงทรัพยากรธรรมชาติและสิ่งแวดล้อมโดย กรมส่งเสริมคุณภาพสิ่งแวดล้อม ร่วมกับห้างสรรพสินค้าเทสโก้โลตัส สาขาบางกรวย – ไทรน้อย จังหวัดนนทบุรี จัดกิจกรรมรณรงค์ประชาสัมพันธ์ “ทําความดีด้วยหัวใจ ลดรับ ลดให้ ลดใช้ถุงพลาสติก” และกิจกรรม “รับบริจาคถุงผ้าใส่ยากลับบ้าน” เชิญชวนประชาชนแบ่งปันถุงผ้าเพื่อใช้ทดแทนถุงพลาสติกใส่ยาในโรงพยาบาล
กระทรวงทรัพยากรธรรมชาติและสิ่งแวดล้อมโดย กรมส่งเสริมคุณภาพสิ่งแวดล้อม ร่วมกับห้างสรรพสินค้าเทสโก้โลตัส สาขาบางกรวย – ไทรน้อย จังหวัดนนทบุรี จัดกิจกรรมรณรงค์ประชาสัมพันธ์ “ทําความดีด้วยหัวใจ ลดรับ ลดให้ ลดใช้ถุงพลาสติก” และกิจกรรม “รับบริจาคถุงผ้าใส่ยากลับบ้าน”เพื่อยกระดับการดําเนินกิจกรรมให้มีความหลากหลายต่อยอดให้เกิดการลดการใช้ถุงพลาสติกอย่างจริงจัง เกิดการใช้ซ้ําถุงผ้าอย่างคุ้มค่าส่งเสริมการมีส่วนร่วมของประชาชนในการใช้ถุงผ้าซึ่งเป็นบรรจุภัณฑ์ที่ใช้ซ้ําได้ อันเป็นการสร้างวินัยในการใช้ทรัพยากรให้คุ้มค่าและประโยชน์สูงสุด รวมถึงปลูกฝังความพอเพียงในการแบ่งปันในสังคมโดยในวันนี้ (20พฤศจิกายน 61)รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานเปิดกิจกรรมดังกล่าวและนําทีมแจกถุงผ้าแก่ร้านค้าและประชาชนผู้มาใช้บริการณ ห้างสรรพสินค้าเทสโก้โลตัส สาขาบางกรวย – ไทรน้อย จังหวัดนนทบุรี พร้อมทั้งเชิญชวนประชาชนบริจาคผ้าเหลือใช้เพื่อนําไปมอบให้กับโรงพยาบาลทั่วประเทศสําหรับใส่ยากลับบ้านแทนถุงพลาสติก ในโอกาสต่อไป
กิจกรรม “ทําความดีด้วยหัวใจ ลดรับ ลดให้ ลดใช้ถุงพลาสติก” เป็นกิจกรรมภายใต้โครงการ “ทําความดีด้วยหัวใจ ลดภัยสิ่งแวดล้อม”ได้รับความเห็นชอบจากคณะรัฐมนตรี เมื่อวันที่ 17 กรกฎาคม 2561 เพื่อบูรณาการความร่วมมือระหว่างภาครัฐเอกชน และประชาชน ในการป้องกันและแก้ไขปัญหาขยะพลาสติกและพลาสติกประเภทใช้ครั้งเดียวทิ้งหรือ Single use plastic ในตลาดสด ห้างสรรพสินค้าซูเปอร์มาร์เก็ต และร้านสะดวกซื้อ ทั่วประเทศ โดยในการดําเนินกิจกรรม“ทําความดีด้วยหัวใจ ลดรับ ลดให้ ลดใช้ถุงพลาสติก” ได้รับความร่วมมือจากกลุ่มห้างสรรพสินค้าและร้านสะดวกซื้อ16 กลุ่มทั่วประเทศร่วมรณรงค์ประชาสัมพันธ์และดําเนินการสนับสนุนให้เกิดการลดใช้ถุงพลาสติกเพื่อแก้ไขปัญหาขยะพลาสติกอย่างจริงจัง รวมทั้งเผยแพร่ความรู้ความเข้าใจเกี่ยวกับการลดใช้ถุงพลาสติกแก่ผู้มีส่วนเกี่ยวข้องและประชาชนทั่วไป โดยการจัดกิจกรรมเชิงรุกเพื่อสร้างสร้างความตระหนักและการรับรู้ และส่งเสริมการลดใช้ถุงพลาสติกอย่างต่อเนื่องแก่ลูกค้าที่มาใช้บริการ
ทั้งนี้ จากข้อมูลของสถาบันพลาสติกระบุว่าคนไทยใช้ถุงพลาสติกหูหิ้วในห้างสรรพสินค้าตลาดสด และ ร้านขายของชํา มากกว่า45,000 ล้านใบต่อปี สอดคล้องกับรายงานของกรมควบคุมมลพิษที่ระบุว่าคนไทยใช้ถุงพลาสติกเฉลี่ยคนละ 8 ใบต่อวันสร้างขยะพลาสติกมากถึง 80 ล้านใบต่อวัน
รัฐบาลไทย-ข่าวทำเนียบรัฐบาล-รัฐบาลขอให้แรงงานมั่นใจ ไทยแลนด์ 4.0 ไม่ทำให้ตกงาน
วันศุกร์ที่ 19 พฤษภาคม 2560
รัฐบาลขอให้แรงงานมั่นใจ ไทยแลนด์ 4.0 ไม่ทําให้ตกงาน
แรงงาน เป็นปัจจัยสําคัญของการพัฒนา ดังนั้น การเข้าสู่ยุคไทยแลนด์ 4.0 นําเทคโนโลยีและนวัตกรรม มาใช้เพิ่มมูลค่าการผลิต สินค้าและบริการ จึงไม่ได้ทําให้ประชาชนตกงาน กลับกัน แรงงานจะมีศักยภาพสูงขึ้น เพื่อนําพาประเทศก้าวข้ามความยากจนไปด้วยกัน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งพัฒนาศักยภาพแรงงานไทยให้แข่งขันได้มากขึ้นในตลาดแรงงานสากล ทั้งด้านภาษาและทักษะฝีมือ โดยขอให้แรงงานทุกคนเตรียมพร้อมที่จะก้าวเข้าสู่ยุคไทยแลนด์ 4.0 ด้วยการเรียนรู้และประยุกต์ใช้นวัตกรรมและเทคโนโลยีเข้ามาช่วยสร้างมูลค่าเพิ่มให้แก่ผลผลิต เพิ่มช่องทางทางการค้า และยกระดับรายได้ให้สูงขึ้น ทั้งนี้ นายกรัฐมนตรีให้ความสําคัญกับการพัฒนาแรงงานเพราะถือเป็นหัวใจของการพัฒนาประเทศ โดยขอให้พี่น้องแรงงานปรับตัวและมุ่งมั่นพัฒนาตนเอง รวมทั้งต้องการเชิญชวนให้พ่อแม่ผู้ปกครองส่งเสริมให้บุตรหลานเรียนสายอาชีพ เมื่อเรียนจบแล้วมีงานทําทันที และยังสนับสนุนให้ประเทศไทยเกิดความเจริญก้าวหน้าจากกําลังคนที่มีทักษะฝีมือ และก้าวพ้นจากกับดักรายได้ปานกลาง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลางร่างกฎหมายลูกการจัดซื้อจัดจ้างกว่า 19 ฉบับ ประกาศใช้ 24 ส.ค. 60
วันอังคารที่ 27 มิถุนายน 2560
กรมบัญชีกลางร่างกฎหมายลูกการจัดซื้อจัดจ้างกว่า 19 ฉบับ ประกาศใช้ 24 ส.ค. 60
ภายหลังจากที่ พ.ร.บ.การจัดซื้อจัดจ้าง และการบริหารพัสดุภาครัฐ พ.ศ. 2560 ประกาศในราชกิจจานุเบกษาแล้ว ซึ่งจะมีผลใช้บังคับในวันที่ 23 ส.ค.2560 ในระหว่างนี้ กรมบัญชีกลางได้ร่างกฎหมายลูกตามพ.ร.บ. ดังกล่าวไว้แล้ว รวม 19 ฉบับ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ภายหลังจากที่พระราชบัญญัติการจัดซื้อจัดจ้าง และการบริหารพัสดุภาครัฐ พ.ศ. 2560 ประกาศในราชกิจจานุเบกษาแล้ว ซึ่งจะมีผลใช้บังคับ ในวันที่ 23 สิงหาคม 2560 ในระหว่างนี้ กรมบัญชีกลางได้ร่างกฎหมายลูกตามพระราชบัญญัติฯ ดังกล่าวไว้แล้ว รวม 19 ฉบับ
อธิบดีกรมบัญชีกลาง กล่าวต่อว่า สําหรับกฎหมายลูกที่จะดําเนินการให้แล้วเสร็จ พร้อมประกาศใช้ในวันที่ 24 สิงหาคม 2560 ซึ่งเป็นวันถัดจากวันที่ พ.ร.บ.จัดซื้อจัดจ้างมีผลใช้บังคับ มีจํานวน 8 ฉบับ ได้แก่ ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. .... จํานวน 1 ฉบับ กฎกระทรวง จํานวน 7 ฉบับ
ในส่วนของกฎกระทรวง ทั้ง 7 ฉบับ ได้แก่ (1) วงเงินที่ใช้ในการจัดซื้อจัดจ้างแต่ละวิธี (2) คุณสมบัติและลักษณะต้องห้ามของผู้ประกอบการ การตรวจสอบคุณสมบัติและลักษณะต้องห้ามหรือการตรวจติดตาม การเพิกถอนรายชื่อออกจากทะเบียน และอัตราค่าธรรมเนียมการขอขึ้นทะเบียน รวมทั้งหลักเกณฑ์วิธีการอุทธรณ์และการพิจารณาอุทธรณ์ (3) การจัดซื้อจัดจ้างและการจ้างที่ปรึกษาที่รัฐต้องการส่งเสริมหรือสนับสนุน (4) การขึ้นทะเบียนที่ปรึกษา (5) อัตราค่าจ้างผู้ให้บริการงานจ้างออกแบบหรือควบคุมงานก่อสร้าง (6) นิยามการจัดซื้อจัดจ้าง เพิ่มเติม (7) ข้อห้ามอุทธรณ์ เพิ่มเติม เพื่อให้หน่วยงานของรัฐ สามารถปฏิบัติงานด้านการจัดซื้อจัดจ้างและการบริหารพัสดุได้อย่างต่อเนื่องทันที
สําหรับประกาศคณะกรรมการนโยบายการจัดซื้อจัดจ้างและการบริหารพัสดุภาครัฐ ประกาศคณะกรรมการราคากลางและขึ้นทะเบียนผู้ประกอบการ และประกาศคณะกรรมการความร่วมมือป้องกันการทุจริต จํานวน 11 ฉบับ ได้เตรียมยกร่างประกาศไว้แล้วเช่นเดียวกัน แต่เนื่องจากประกาศดังกล่าวต้องมีการเสนอคณะกรรมการฯ แต่ละชุดพิจารณาให้ความเห็นชอบก่อนจึงจะประกาศใช้ได้ ซึ่งจะดําเนินการได้หลังวันที่ 23 สิงหาคม 2560 คาดว่ากฎหมายทั้ง 11 ฉบับ จะประกาศในราชกิจจานุเบกษาและมีผลใช้บังคับได้ประมาณปลายเดือนกันยายน 2560
อธิบดีกรมบัญชีกลาง กล่าวในตอนท้ายว่า ในการจัดหาพัสดุของปีงบประมาณ พ.ศ. 2561 ในระหว่างนี้จนถึงก่อนวันที่ 23 สิงหาคม 2560 หากหน่วยงานของรัฐได้ทราบยอดเงินเบื้องต้นที่จะนํามาใช้ในการจัดหาแล้ว ให้หน่วยงานของรัฐรีบดําเนินการจัดหาพัสดุตามขั้นตอนของระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม หรือระเบียบสํานักนายกรัฐมนตรีว่าด้วยวิธีการทางอิเล็กทรอนิกส์ พ.ศ. 2549 หรือระเบียบข้อบังคับ ประกาศ ข้อบัญญัติ หรือข้อกําหนดใดๆ เกี่ยวกับพัสดุ การจัดซื้อจัดจ้างหรือการบริหารพัสดุของหน่วยงานของรัฐ แล้วแต่กรณี เพื่อให้พร้อมที่จะทําสัญญาได้ทันทีเมื่อได้รับอนุมัติทางการเงินแล้ว ทั้งนี้ให้หน่วยงานของรัฐสามารถดําเนินการจัดหาพัสดุได้ต่อไปก่อนในช่วงการเปลี่ยนผ่านมาใช้พระราชบัญญัติฯ
รัฐบาลไทย-ข่าวทำเนียบรัฐบาล-กรมสรรพากรเตือน! การซื้อ-ขายใบกำกับภาษีปลอม มีโทษหนัก ปรับจริง ติดคุกยาว
วันศุกร์ที่ 20 ธันวาคม 2562
กรมสรรพากรเตือน! การซื้อ-ขายใบกํากับภาษีปลอม มีโทษหนัก ปรับจริง ติดคุกยาว
ตามที่มีการเผยแพร่ข้อความทางสื่อสังคมออนไลน์ว่ามีการประกาศขายใบกํากับภาษีมูลค่าเพิ่มของสินค้าประเภท วัสดุก่อสร้าง หมึก สิ่งพิมพ์ เครื่องใช้สํานักงาน เครื่องอุปโภคบริโภค และอื่นๆ ให้กับผู้ที่ต้องการนําใบกํากับภาษีไปใช้ในทางภาษี
ตามที่มีการเผยแพร่ข้อความทางสื่อสังคมออนไลน์ว่า มีการประกาศขายใบกํากับภาษีมูลค่าเพิ่มของสินค้าประเภท วัสดุก่อสร้าง หมึก สิ่งพิมพ์ เครื่องใช้สํานักงาน เครื่องอุปโภคบริโภค และอื่น ๆ ให้กับผู้ที่ต้องการนําใบกํากับภาษีไปใช้ในทางภาษี โดยแอบอ้างว่าสามารถนําไปใช้ในการยื่นภาษีได้จริง ซึ่งมีผู้ซื้อที่หลงเชื่อเป็นจํานวนมากทั้งที่ตั้งใจหรือไม่ได้ตั้งใจหลีกเลี่ยงภาษีอากร นั้น
นางสมหมาย ศิริอุดมเศรษฐ รักษาการที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร กล่าวว่า การประกาศซื้อขายใบกํากับภาษีมูลค่าเพิ่มดังกล่าว เป็นเรื่องที่ไม่ถูกต้องและมีความผิดตามกฎหมาย โดยทางอาญามีโทษจําคุกตั้งแต่ 3 เดือน ถึง 7 ปี และถูกปรับตั้งแต่ 2,000 บาท ถึง 200,000 บาท และรับโทษทางแพ่ง ต้องเสียเบี้ยปรับอีกสองเท่าของเงินภาษี และเสียเงินเพิ่มอีกร้อยละ 1.5 ต่อเดือนหรือเศษของเดือนของจํานวนเงินภาษีอีกด้วย
โฆษกกรมสรรพากร กล่าวเพิ่มเติมว่า “กรมสรรพากรได้ดําเนินคดีทางแพ่งและทางอาญากับผู้ประกอบการทั้งที่เป็นผู้ออกและผู้ใช้ใบกํากับภาษีโดยมิชอบด้วยกฎหมายมาอย่างต่อเนื่องและจริงจัง โดยในปี ที่ผ่านมาได้ดําเนินคดีทางแพ่งโดยมีการประเมินภาษีผู้ออกใบกํากับภาษีโดยมิชอบด้วยกฎหมาย มีจํานวน 15 ราย มูลค่าความเสียหายกว่า 1.9 พันล้านบาท และประเมินภาษีผู้ใช้ใบกํากับภาษีโดยมิชอบด้วยกฎหมายจํานวน 408 ราย มูลค่าความเสียหายกว่า 4.1 พันล้านบาท รวมทั้งได้มีการดําเนินคดีอาญากรณีความผิดฐานออกใบกํากับภาษีโดยไม่มีสิทธิออกจํานวน 59 ราย มีมูลค่าความเสียหายกว่า 1.8 พันล้านบาท จึงขอแจ้งเตือนผู้ทําผิดกฎหมายทุกรายให้ยุติการกระทําในลักษณะดังกล่าว และปัจจุบันกรมสรรพากรได้นําระบบ Data Analytics มาใช้เพิ่มประสิทธิภาพในการวิเคราะห์ข้อมูล โดยเฉพาะฐานข้อมูลขนาดใหญ่ (Big Data) โดยจะติดตามตรวจสอบตลอดจนจับกุมผู้เสียภาษีที่เป็นผู้ออกและผู้ใช้ใบกํากับภาษีที่ไม่มีการซื้อขายสินค้าจริงมาลงโทษตามกฎหมาย และหากพบเห็น การกระทําใด ๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่าง ๆ ที่ www.rd.go.th > เมนู “แจ้งเบาะแสข้อมูลแหล่งภาษี” เพื่อที่กรมสรรพากรจะได้ดําเนินการตรวจสอบข้อเท็จจริงเพื่อสร้างความเป็นธรรมให้แก่ผู้เสียภาษีทุกรายที่มีการปฏิบัติทางภาษีอย่างถูกต้องต่อไป”
ทั้งนี้ สามารถสอบถามรายละเอียดเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-เร่งประชุมเตรียมออกมาตการแก้วิกฤตฝุ่นละออง จี้ทุกส่วนราชการต้องเป็นที่พึ่งประชาชน วอนทุกฝ่ายร่วมมือผ่านวิกฤตไปด้วยกัน
วันพฤหัสบดีที่ 31 มกราคม 2562
เร่งประชุมเตรียมออกมาตการแก้วิกฤตฝุ่นละออง จี้ทุกส่วนราชการต้องเป็นที่พึ่งประชาชน วอนทุกฝ่ายร่วมมือผ่านวิกฤตไปด้วยกัน
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงษ์สุวรรณ รอง นรม.และ รมว.กห. ได้สั่งให้ทุกส่วนราชการประสานกับทุกภาคส่วนที่เกี่ยวข้อง เร่งเตรียมข้อมูลรอบด้าน เพื่อจัดประชุมคณะกรรมการสิ่งแวดล้อมแห่งชาติโดยเร็วที่สุด
พร้อมทั้ง ขอให้ศึกษาแนวคิดความเป็นไปได้ในการหมุนเวียนการปฏิบัติงานจากบ้านพัก การลดใช้ยานพาหนะ เป็นต้น เพื่อกําหนดแนวทางและมาตรการแก้ไขปัญหาฝุ่นละอองขนาดเล็กในกรุงเทพมหานครและปริมณฑล ทั้งระยะสั้นและระยะยาวอย่างยั่งยืน เสนอ ครม.เป็นการเร่งด่วน
สําหรับมาตรการแก้ปัญหาเฉพาะหน้า ได้กําชับขอให้ทุกส่วนราชการ โดยเฉพาะ กรมโรงงานอุตสาหกรรม กรมการขนส่งทางบก กรมควบคุมมลพิษ และฝ่ายปกครองระดับจังหวัดและตํารวจ เร่งทําหน้าที่ในความรับผิดชอบ ทั้งการขอความร่วมมือและการบังคับใช้กฎหมายอย่างจริงจัง เข้าควบคุมพื้นที่หรือแหล่งกําเนิดมลภาวะโดยตรง ทั้งจากโรงงานอุตสาหกรรม การเผาในที่โล่งแจ้ง หรือรถยนต์ควันดํา เป็นต้น. พร้อมทั้งสั่งการให้กองทัพ จัดกําลังพลเข้าไปสนับสนุนการทําหน้าที่ตรวจโรงงานอุตสาหกรรมและการเผาในที่โล่ง ที่ก่อให้เกิดมลภาวะในทุกพื้นที่ โดยเฉพาะในพื้นที่ประกาศควบคุม ทั้งนี้ขอให้กระทรวงสาธารณสุข ได้ลงพื้นที่ไปตรวจและให้คําแนะนําด้านสุขภาพแก่ประชาชน โดยเฉพาะคนชราและเด็ก ควบคู่กันไป
ทั้งนี้ ขอให้ทุกส่วนราชการ โดยเฉพาะกทม. ประสานการทํางานกับภาคเอกชนและภาคประชาชน ร่วมสร้างสํานึกและความตระหนักรู้ต่อส่วนรวม เพื่อเพิ่มการมีส่วนร่วมรับผิดชอบในกิจกรรมต่างๆที่สามารถดําเนินการร่วมกันมากขึ้น เช่น การลดกิจกรรมที่ก่อให้เกิดควันและฝุ่น การเพิ่มพื้นที่สีเขียว การฉีดพ่นละอองน้ําในพื้นที่ควบคุมและเขตก่อสร้าง รวมทั้งการล้างถนนและใบไม้จากต้นไม้ริมถนนและสวนสาธารณะ ซึ่งขอให้หน่วยทหารพัฒนาสนับสนุนการทํางานร่วมกับ กทม.ต่อเนื่องกันไป จนกว่าสถานการณ์จะคลี่คลาย
รัฐบาลไทย-ข่าวทำเนียบรัฐบาล-คำกล่าวของพลเอกประยุทธ์ จันทร์โอชา นายกรัฐมนตรี ในการแถลงข่าวร่วมกับนายหลี่ เค่อเฉียง นายกรัฐมนตรีสาธารณรัฐประชาชนจีน วันอังคารที่ ๕ พฤศจิกายน ๒๕๖๒
วันอังคารที่ 5 พฤศจิกายน 2562
คํากล่าวของพลเอกประยุทธ์ จันทร์โอชา นายกรัฐมนตรี ในการแถลงข่าวร่วมกับนายหลี่ เค่อเฉียง นายกรัฐมนตรีสาธารณรัฐประชาชนจีน วันอังคารที่ ๕ พฤศจิกายน ๒๕๖๒
คํากล่าวของพลเอกประยุทธ์ จันทร์โอชา นายกรัฐมนตรี ในการแถลงข่าวร่วมกับนายหลี่ เค่อเฉียง นายกรัฐมนตรีสาธารณรัฐประชาชนจีน วันอังคารที่ ๕ พฤศจิกายน ๒๕๖๒
ฯพณฯ หลี่ เค่อเฉียง นายกรัฐมนตรีสาธารณรัฐประชาชนจีน
รองนายกรัฐมนตรี รัฐมนตรี แขกผู้มีเกียรติ และสื่อมวลชนทุกท่าน
ในนามของรัฐบาลไทยและประชาชนชาวไทย ผมรู้สึกยินดีและเป็นเกียรติที่ได้ต้อนรับท่านนายกรัฐมนตรีหลี่ เค่อเฉียง ในการเยือนไทยอย่างเป็นทางการในฐานะแขกของรัฐบาล ซึ่งเป็นการเยือนที่เกิดขึ้นในปีที่มีความสําคัญ เป็นปีที่ไทยได้จัดพระราชพิธีบรมราชาภิเษก พุทธศักราช ๒๕๖๒ มีการจัดตั้งรัฐบาลใหม่ที่มาจากการเลือกตั้ง รวมถึงเป็นประธานอาเซียน ขณะที่จีนก็เฉลิมฉลองการครบรอบ ๗๐ ปีแห่งการก่อตั้งสาธารณรัฐประชาชนจีนเมื่อวันที่ ๑ ตุลาคม ที่ผ่านมา
ในสภาวะความผันแปรของสภาวะเศรษฐกิจโลก ผมและท่านนายกรัฐมนตรีหลี่ได้หารือกันอย่างกว้างขวางทั้งในเรื่องเศรษฐกิจ การเมืองและความมั่นคง วิทยาศาสตร์ เทคโนโลยีและนวัตกรรม และสังคมและวัฒนธรรม ตลอดจนสถานการณ์ในภูมิภาคและในโลก
ผมและท่านนายกรัฐมนตรีหลี่เห็นความสําคัญของการส่งเสริมให้เกิดความเชื่อมโยงระหว่างกันมากขึ้น โดยเฉพาะระหว่างยุทธศาสตร์และกรอบความร่วมมือด้านความเชื่อมโยงต่าง ๆ ไม่ว่าจะเป็นแผนแม่บทว่าด้วยความเชื่อมโยงระหว่างกันในอาเซียน ค.ศ. ๒๐๒๕ (MPAC 2025) และ ACMECS เป็นต้น กับข้อริเริ่ม “หนึ่งแถบ หนึ่งเส้นทาง” ของจีน ซึ่งก็คล้องกับยุทธศาสตร์ “Connecting the Connectivities” ที่ไทยเสนอ เรายังเห็นพ้องที่จะเชื่อมระหว่างเขตพัฒนาพิเศษภาคตะวันออก หรือ EEC ของไทยกับกรอบความร่วมมือเขตอ่าวกวางตุ้ง –มาเก๊า – ฮ่องกง หรือ GBA ของจีนผ่านโครงการความร่วมมือที่เป็นรูปธรรม โดยทั้งสองฝ่ายเห็นพ้องที่จะจัดตั้งกลไกหารือระดับสูงระหว่างกันเพื่อขับเคลื่อนเรื่องนี้
ผมได้เชิญชวนให้จีนขยายการลงทุนในไทย ขณะเดียวกัน ก็ได้ฝากให้ท่านนายกรัฐมนตรีหลี่ช่วยดูแลภาคเอกชนไทยที่ลงทุนในจีน และดูแลเรื่องสินค้าเกษตร โดยเฉพาะข้าวและยางพารา นอกจากนี้ ได้ย้ําความตั้งใจของรัฐบาลไทยที่จะปรับปรุงมาตรฐานการให้ความคุ้มครองและดูแลนักท่องเที่ยว ขณะที่ท่านนายกรัฐมนตรีหลี่ได้แสดงความพร้อมที่จะถ่ายทอดแนวปฏิบัติที่ดีของจีนในเรื่องการขจัดความยากจนให้ไทย
ทั้งสองฝ่ายเห็นพ้องที่จะส่งเสริมความร่วมมือด้านเศรษฐกิจดิจิทัลและเมืองอัจฉริยะเพื่อสนับสนุนนโยบายไทยแลนด์ ๔.๐ และแลกเปลี่ยนประสบการณ์ด้านการแก้ไขปัญหา
หมอกควัน/PM 2.5
ในด้านการเมืองและความมั่นคง ทั้งสองฝ่ายเห็นพ้องกันให้ส่งเสริมความร่วมมือด้านการต่อต้านอาชญกรรมข้ามชาติ และจะสนับสนุนการดําเนินความร่วมมือด้านการบังคับใช้กฎหมาย
การเยือนไทยของท่านนายกรัฐมนตรีหลี่ฯ และการลงนามความตกลงต่าง ๆ ระหว่างทั้งสองฝ่ายเมื่อสักครู่ สะท้อนถึงพัฒนาการของความเป็นหุ้นส่วนความร่วมมือเชิงยุทธศาสตร์อย่างรอบด้านระหว่างไทย-จีน ที่จะเป็นประโยชน์ต่อการสร้างความเจริญรุ่งเรืองของทั้งสองประเทศ ประชาชนและภูมิภาคโดยรวม
ขอเชิญท่านนายกรัฐมนตรีแถลงข่าว
รัฐบาลไทย-ข่าวทำเนียบรัฐบาล-เตรียมตัวทดสอบความรู้เป็นผู้สอบบัญชีภาษีอากร (Tax Auditor) กับกรมสรรพากร เปิดรับสมัครตั้งแต่วันที่ 1 - 16 กันยายน  2560
วันอังคารที่ 1 สิงหาคม 2560
เตรียมตัวทดสอบความรู้เป็นผู้สอบบัญชีภาษีอากร (Tax Auditor) กับกรมสรรพากร เปิดรับสมัครตั้งแต่วันที่ 1 - 16 กันยายน  2560
กรมสรรพากร เปิดรับสมัครผู้สําเร็จการศึกษาปริญญาตรี (สาขาทางการบัญชี) เข้ารับการทดสอบเป็นผู้สอบบัญชีภาษีอากร (Tax Auditor) สมัครผ่านเครือข่ายอินเทอร์เน็ตที่เว็บไซต์กรมสรรพากร www.rd.go.th เท่านั้น ระหว่างวันที่ 1 - 16 กันยายน 2560
กรมสรรพากรจะเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 43 (3/2560) โดยผู้ประสงค์จะเข้ารับการทดสอบต้องสําเร็จการศึกษาไม่ต่ํากว่าปริญญาตรีทางการบัญชีหรือประกาศนียบัตรทางการบัญชี ผู้สนใจสามารถยื่นคําขอเข้ารับการทดสอบผ่านเครือข่ายอินเทอร์เน็ตที่เว็บไซต์กรมสรรพากร www.rd.go.th เพียงช่องทางเดียวเท่านั้น ตลอด 24 ชั่วโมง ไม่เว้นวันหยุดราชการ ระหว่างวันที่ 1 - 16 กันยายน 2560 โดยจะประกาศรายชื่อผู้มีสิทธิเข้ารับการทดสอบในวันที่ 2 ตุลาคม 2560 และจะดําเนินการทดสอบในวันที่ 7 - 8 ตุลาคม 2560 ณ โรงเรียนศรีอยุธยา ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ถนนศรีอยุธยา เขตราชเทวี กรุงเทพฯ จากนั้นจะประกาศผลการทดสอบเป็นผู้สอบบัญชีภาษีอากร ในวันที่ 30 ธันวาคม 2560 ผ่านเครือข่ายอินเทอร์เน็ตที่เว็บไซต์กรมสรรพากร www.rd.go.th
หากมีข้อสงสัย สามารถติดต่อสอบถามได้ที่หมายเลขโทรศัพท์ 0 2272 8188 ในวันและเวลาราชการ หรือที่กองมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ 90 ซอยพหลโยธิน 7 ถนนพหลโยธิน แขวงสามเสนใน เขตพญาไท กรุงเทพฯ
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์ เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ทส.ร่วมจัดแสดงนิทรรศการ ในงานประชุมวิชาการและนิทรรศการทรัพยากรไทย : ศักยภาพมากล้นมีให้เห็น ประจำปี พ.ศ.2560
วันเสาร์ที่ 9 ธันวาคม 2560
ทส.ร่วมจัดแสดงนิทรรศการ ในงานประชุมวิชาการและนิทรรศการทรัพยากรไทย : ศักยภาพมากล้นมีให้เห็น ประจําปี พ.ศ.2560
เนื่องในโอกาส สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินเป็นองค์ประธานในการเปิดการประชุมวิชาการและนิทรรศการทรัพยากรไทย : ศักยภาพมากล้นมีให้เห็น ประจําปี พ.ศ. 2560
เนื่องในโอกาส สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินเป็นองค์ประธานในการเปิดการประชุมวิชาการและนิทรรศการทรัพยากรไทย : ศักยภาพมากล้นมีให้เห็น ประจําปี พ.ศ. 2560ในการนี้ หน่วยงานในสังกัดกระทรวงทรัพยากรธรรมชาติและสิ่งแวดล้อม ร่วมจัดแสดงนิทรรศการเกี่ยวกับการสนองงานพระราชดําริโครงการอนุรักษ์พันธุกรรมพืชอันเนื่องมาจากพระราชดําริ สมเด็จพระเทพรัตนราชสุดาฯ สยามบรมราชกุมารี (อพ.สธ.) ในงานประชุมวิชาการฯ ดังกล่าว ระหว่างวันที่ 28 พฤศจิกายน – 4 ธันวาคม 2560ณ โครงการพัฒนาที่ดินจุฬาลงกรณ์มหาวิทยาลัย – สระบุรี อําเภอแก่งคอย จังหวัดสระบุรี ทั้งนี้ เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระเทพรัตนราชสุดาฯ สยามบรมราชกุมารี อีกทั้ง เพื่อให้ประชาชนทุกภาคส่วน ได้นําผลการดําเนินงาน รวมถึงองค์ความรู้จากการดําเนินงานสนองงานพระราชดําริฯ ในด้านความหลากหลายทางชีวภาพ, ระบบนิเวศ, พันธุ์พืชและสัตว์, ทรัพยากรทางทะเลและชายฝั่ง, ภูมิปัญญาท้องถิ่นเกี่ยวกับการใช้ประโยชน์จากพืช, การพัฒนาแหล่งน้ํา, และการมีส่วนร่วมของประชาชนและภาคส่วนต่าง ๆ ตลอดจนการเพิ่มพื้นที่สีเขียวในเขตเมือง ไปประยุกต์ใช้ให้เกิดประโยชน์สืบไป
รัฐบาลไทย-ข่าวทำเนียบรัฐบาล-บีโอไอหนุนกิจการออกแบบสมองกลฝังตัว เพื่อสร้างระบบอัตโนมัติสำหรับบ้านอัจฉริยะ
วันอังคารที่ 19 กันยายน 2560
บีโอไอหนุนกิจการออกแบบสมองกลฝังตัว เพื่อสร้างระบบอัตโนมัติสําหรับบ้านอัจฉริยะ
บีโอไอให้ส่งเสริมกิจการออกแบบทางอิเล็กทรอนิกส์หรือสมองกลฝังตัว แก่บริษัท มี คอนเนคเต็ด  อินเตอร์เนชั่นแนล จํากัด เพื่อสร้างระบบอํานวยความสะดวกและความปลอดภัยสําหรับบ้านอัจฉริยะ สามารถควบคุมอุปกรณ์และเครื่องใช้ไฟฟ้าภายในบ้านผ่านแอปพลิเคชั่นบนสมาร์ทโฟน
นางหิรัญญา สุจินัย เลขาธิการคณะกรรมการส่งเสริมการลงทุน (บีโอไอ) เปิดเผยว่าปัจจุบันการก่อสร้าง  สิ่งปลูกสร้างต่างๆ ตั้งแต่ระดับบ้านพักอาศัย อาคารสํานักงาน โรงงาน ตลอดจนโรงพยาบาล ได้มุ่งเน้นการนําเทคโนโลยีเข้ามาใช้ในการอํานวยความสะดวก และความปลอดภัย บีโอไอจึงส่งเสริมให้มีการนําระบบอัตโนมัติมาใช้มากขึ้น จึงให้การส่งเสริมการลงทุนแก่บริษัท มี คอนเนคเต็ด อินเตอร์เนชั่นแนล จํากัด เพื่อดําเนินกิจการออกแบบทางอิเล็กทรอนิกส์ (EMBEDDED ELECTRONICS DESIGN) สําหรับบ้านอัจฉริยะ
โดยโครงการนี้ จะเป็นการออกแบบทางอิเล็กทรอนิกส์ หรือสมองกลฝังตัวเพื่อสร้างระบบบริการอุปกรณ์อัจฉริยะ โดยจะนําไปใช้กับระบบบ้านอัจฉริยะ เช่น ระบบป้องกันอัคคีภัย ระบบควบคุมการเปิดปิดหลอดไฟ และระบะควบคุมอุณหภูมิเครื่องปรับอากาศ ซึ่งจะช่วยอํานวยความสะดวกและความปลอดภัย ทั้งยังช่วยบริหารค่าใช้จ่ายด้วยระบบจัดการพลังงานอีกด้วย โดยระบบสามารถควบคุมและตรวจสอบการทํางานของระบบและอุปกรณ์ต่างๆ ผ่านแอปพลิเคชั่นบนสมาร์ทโฟน นอกจากนี้ยังได้ติดตั้งเซ็นเซอร์ตรวจจับการเคลื่อนไหวของบุคคลภายในบ้าน หากพบการเคลื่อนไหว ระบบจะทําการวิเคราะห์และสั่งการอุปกรณ์ต่าง ๆ ให้ตอบสนองในรูปแบบที่เหมาะสม
ทั้งนี้ บริษัท มี คอนเนคเต็ด อินเตอร์เนชั่นแนล จํากัดเป็นบริษัทของคนไทย มีประสบการณ์ในด้านการวิจัยพัฒนาและออกแบบระบบการควบคุมอุปกรณ์ต่างๆ ด้วยเทคโนโลยีแบบไร้สาย และคาดว่าจะก้าวไปสู่การวิจัยและผลิตระบบอัตโนมัติสําหรับ สมาร์ท ฟาร์มมิ่ง ในอนาคต ตอบรับนโยบายประเทศไทย 4.0 ของรัฐบาล
*********************************************
รัฐบาลไทย-ข่าวทำเนียบรัฐบาล-ดร.พิเชฐ เป็นประธานการเปิดการประชุมวิชาการนานาชาติ SEE 2016
วันพุธที่ 30 พฤศจิกายน 2559
ดร.พิเชฐ เป็นประธานการเปิดการประชุมวิชาการนานาชาติ SEE 2016
28 พฤศจิกายน 2559 / ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เป็นประธานในการเปิดการประชุมวิชาการนานาชาติ SEE 2016
และแสดงปาฐกถาพิเศษในหัวข้อเรื่อง “บทบาทของนโยบาย ด้านวิทยาศาสตร์ เทคโนโลยีและนวัตกรรม กับการบรรลุเป้าหมายด้านการลดภาวะโลกร้อนของประเทศไทย” ณ โรงแรมดุสิตธานี กรุงเทพฯ
โดยมีนักวิชาการนานาชาติเข้าร่วมแลกเปลี่ยนความเห็น และร่วมเสนอผลงานวิจัยมากกว่า 100 เรื่อง จาก 15 ประเทศ ภายใต้หัวข้อหลัก เรื่อง พลังงานและการเปลี่ยนแปลงสภาพภูมิอากาศ การสร้างนวัตกรรมเพื่ออนาคตที่ยั่งยืน เพื่อเป็นเวทีแลกเปลี่ยนความคิดเห็น และมีส่วนร่วมในการเสริมสร้างความั่นคงด้านพลังงานและแก้ไขปัญหาโลกร้อน ซึ่งพัฒนาและประยุกต์ใช้เทคโนโลยีและนวัตกรรม
นอกจากนี้ ยังเป็นเวทีแลกเปลี่ยนความรู้และประสบการณ์เกี่ยวกับความก้าวหน้าทางด้านวิทยาศาสตร์ เทคโนโลยีและนวัตกรรม ที่เกี่ยวเนื่องกับความท้าทายในการจัดการปัญหาด้านพลังงานและการเปลี่ยนแปลงสภาพภูมิอากาศ และเป็นการประชุมนานาชาติที่เน้นการพัฒนาและการประยุกต์ใช้เทคโนโลยีและนวัตกรรมเพื่อรองรับการปรับตัวต่อการเปลี่ยนแปลงสภาพภูมิอากาศ และการลดการปล่อยก๊าซเรือนกระจก
ทั้งนี้ การจัดประชุมวิชาการนานาชาติด้านพลังงานและสิ่งแวดล้อมที่ยั่งยืนครั้งที่ 6 (6 International Conference on Sustainable Energy and Environment) หรือ SEE 2016 จะจัดขึ้นตั้งแต่วันที่ 28-30 พฤศจิกายน 2559 ณ โรงแรมดุสิตธานี กรุงเทพฯ
ข่าวโดย : นางสาวศิริวรรณ หมินหมัน
ถ่ายภาพและวีดิโอโดย : นายภูมินทร์ ปั้นเล็ก,นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail: pr@most.go.th Facebook : sciencethailand
Call Center กระทรวงวิทยาศาสตร์และเทคโนโลยี โทร. 1313